**Alexander «Sandy» Mair Courage jr.** (født 10. desember 1919 i Philadelphia i Pennsylvania, død 15. mai 2008 i Pacific Palisades i California) var en amerikansk orkestrator, arrangør og komponist av musikk hovedsakelig for fjernsyn og film. Han er best kjent som komponist av kjenningsmelodien til den opprinnelige *Star Trek*-serien.

Tidlige liv
-----------

Alexander Courage ble født den 10. desember 1919 i Philadelphia i den amerikanske delstaten Pennsylvania. Han studerte musikk ved Eastman School of Music i Rochester i New York, hvor han ble uteksaminert i 1941. Han tjenestegjorde i United States Army Air Forces i den vestre delen av USA under den andre verdenskrig. I løpet av denne perioden fant han også tiden til å komponere musikk for radio. Han er kreditert med å ha laget musikk for radio for programmer som *«Adventures of Sam Spade Detective»*, *«Broadway Is My Beat»*, *«Hollywood Soundstage»* og *«Romance»*.

Karriere
--------

Alexander Courage hadde sin start som orkestrator og arrangør hos MGM studios, som innkluderte blant annet arbeid i filmer som 1951 *Show Boat* («Life Upon the Wicked Stage»), *The Band Wagon* («I Guess I'll Have to Change My Plan»), *Gigi* (Can-can-en som spilles ved inngangen for gjestene til Maxim's) og «barn raising»-dansen fra *Seven Brides for Seven Brothers*.

Courage var ofte orkestrator av filmmusikken til André Previn (*My Fair Lady*, «The Circus is a Wacky World» og «You're Gonna Hear from Me» til *Inside Daisy Clover*), Adolph Deutsch (*Funny Face*, *Noen har det hett*), John Williams (*S.O.S. Poseidon*, *Superman*, *Jurassic Park*, samt de Oscar-nominerte filmmusikalene *Spelemann på taket* og *Tom Sawyer*) og Jerry Goldsmith (*Rudy*, *Mulan*, *Mumien*, etc.).

Ved siden av sitt arbeid som en respektert orkestrator laget Alexander Courage også egne dramatiske musikksegmenter til filmer, inkludert de to westernfilene: Arthur Penns *The Left Handed Gun* (1958) og André de Toths *Day of the Outlaw* (1959), samt Connie Francis-komedien *Follow the Boys* (1963). Han fortsatte å komponere filmmusikk for filmer på 1980- og 1990-tallet, inkludert filmmusikk til filen *Superman IV: The Quest for Peace* (1987), som inneholdt tre musikalske teamer av John Williams i tillegg til Courages tilpassede og opprinnelige arbeider til filmen. Courages filmmusikk for *Superman IV: The Quest for Peace* ble utgitt på CD tidlig i 2008 av Film Music Monthly selskapet som en del av CD-samlingen *Superman - The Music*.

Courage arbeidet også som en komponist til slike fjernsynsprogrammer som *Daniel Boone*, *The Brothers Brannagan*, *Lost in Space* og *Voyage to the Bottom of the Sea*. *Judd, for the Defense* og *The Brothers Brannagan* var de eneste fjernsynsseriene ved siden av *Star Trek* hvor han komponerte kjenningsmelodien til serien.

Komponisten Jerry Goldsmith og Alexander Courage samarbeidet i den lange perioden som fjernsynsserien *The Waltons* ble produsert, hvor Goldsmith komponerte kjenningsmelodien og Courage laget den Aaron Copland-påvirkede scenemusikken. I 1988 vant Courage en Emmy Award for sin musikkregi for fjernsynsspesialen *Julie Andrews: The Sound of Christmas*. I 1990-årene etterfulgte Courage  Arthur Morton som Goldsmiths primære orkestrator.

Courage samarbeidet ofte med John Williams under hans senere periode ved Boston Pops Orchestra.

Star Treks kjenningsmelodi
--------------------------

Alexander Courage er trolig best kjent for å ha komponert kjenningsmelodien til *Star Trek*, samt noe av den andre musikken til fjernsynsserien. Courage ble ansatt av Gene Roddenberry for å lage kjenningsmelodien til den opprinnelige fjernsynsserien *Star Trek* television etter at Jerry Goldsmith foreslo at Roddenberry skulle gjøre dette, etter at han hadde takket nei til dette oppdraget. Courage skal etter sigende ha kommet uoverens med *Star Trek*-skaperen Gene Roddenberry etter at Roddenberry gjorde krav på halvparten av musikkroyaltiene: Roddenberry skrev sangtekster til Courages *Star Trek* kjenningsmelodi, ikke fordi han forventet at sangteksten skulle fremføres på fjernsyn, men slik at han kunne gjøre krav på kreditering som medkompositør, slik at Roddenberry kunne gjøre krav på halvparten av royaltiene fra sangen.

Det er spesielt å merke seg at Courage, etter senere å ha vært Goldsmiths orkestrator når Goldsmith komponerte musikken til *Star Trek: The Motion Picture*, så orkestrerte han Goldsmiths tilpasning av Courages egen opprinnelige *Star Trek* kjenningsmelodi.

Dødsfall
--------

Alexander Courages helse hadde blitt gradvis dårligere i løpet av en årrekke før ahn døde den 15. mai 2008 på sykehjemmet «Sunrise» i Pacific Palisades i California. Han hadde hatt en rekke slag i tiden før sin død. Hans mausoleum er i Westwood Village Memorial Park Cemetery.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Musicalics, oppført som Alexander Mair "Sandy" Courage, Jr. Musicalics komponist-ID 97772[Hentet fra Wikidata]
3. 1 2   filmportal.de, Filmportal-ID 423e9717c9d346f9a2d4f58765b7ca28, besøkt 9. oktober 2017[Hentet fra Wikidata]
4. 1 2   Find a Grave, Find a Grave 27174790, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 20. desember 2014[Hentet fra Wikidata]
6. ↑
7. ↑
8. ↑  «Alexander Courage, Composer of the Original 'Star Trek' Theme, Dies». *WCBS Newsradio 880*. 30. mai 2008. Arkivert fra originalen 5. januar 2009. Besøkt 30. mai 2008.
9. ↑  «Unthemely Behavior». *Urban Legends Reference Pages*. 10. mars 1999. Besøkt 20. mai 2007.
10. ↑  Obituary
11. ↑  Bernstein, Adam (31. mai 2008). «Alexander Courage; Composed Theme to TV Show 'Star Trek'». *The Washington Post*. Besøkt 31. mai 2008.

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) Alexander Courage på Internet Movie Database Rediger på Wikidata

* (sv) Alexander Courage i Svensk Filmdatabas Rediger på Wikidata

* (da) Alexander Courage på Filmdatabasen Rediger på Wikidata

* (fr) Alexander Courage på Allociné Rediger på Wikidata

* (en) Alexander Courage på AllMovie Rediger på Wikidata

* (en) Alexander Courage hos The Movie Database Rediger på Wikidata
* (en) Alexander Courage på Discogs Rediger på Wikidata

* (en) Alexander Courage på MusicBrainz Rediger på Wikidata

* (en) Alexander Courage på Spotify Rediger på Wikidata
* Alexander Courage intervjuvideo hos Archive of American Television
* Short documentary on the career of Courage på YouTube

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs
 |